Vie mi, prosím vás, niekto poradiť, kde sa dá získať kvalifikácia upratovačky? Neviem,
či existuje na to nejaká škola u nás, ale v Londýne vraj áno:)
Prepúšťanie sa stalo v tomto štáte módnym hitom, a dokonca už to postihlo aj tie naj-
horšie platené profesie. Ak niekto už po 10 výpovediach nechce dať 11, ale potrebuje
sa zbaviť ďalšieho zamestnanca, tak oznámi upratovačke, že nemá kvalifikáciu, a preto
ju musí preradiť do nižšej triedy. Preboha, upratovačku z nízkej triedy ešte do nižšej?! Čo
v preklade znamená, že dotyčná pani zoberie nohy na plecia, pretože nemôže pracovať
za ešte nižšiu almužnu ako doteraz. Pre informáciu: dotknutá upratovačka má riadne ukon-
čené základné vzdelanie a je vyučená, lenže nemá maturitu, a preto bude preradená
do nižšej platovej stupnice.
Neviem, o aký výmysel alebo fintu ide, isté je, že ktosi svoj zámer naplní, uvoľní
sa ďalšie pracovné miesto upratovačky, na ktoré bude prijatá len sila s maturitou. Už to
chcem vidieť! A čo keby zverejnili svoje doklady o vzdelaní aj nadriadení? Asi preto, že
o ňom ani srnky netušia. No a my ostatní balíme, letíme do Londýna doštudovať
na nejakú tú upratovačku. Nenájde sa nejaký strýko Soroš, čo by nás tiež zasponzoroval?
Časom sa snáď uvoľnia aj vyššie pozície ( že Ivet?), len treba byť včas na správnom mieste a ešte
k tomu treba mať spoľahlivé tlačenky, bez ktorých už nedostane miesto ani upratovačka:)